Nar qovurma

Tarixi 
Bu yeməyin vətəni Göyçaydır.

 Sadə nar qovurma 

 Ərzaqlar 
 nar — 3 ədəd
 yumurta — 2 ədəd
 baş soğan — 1 ədəd

 Hazırlanma qaydası 
Narı dənələyib soğanla qovurursan. duz — istiot vurulur. Üstünə yumurta çalınıb tökülür və bişirilir. Bunu həmçinin plovnan da yemək olar.

 Ətli nar qovurma (I) 

 Ərzaqlar 
 Qoyun əti – 330 q,
 ərinmiş yağ – 30 q,
 nar – 50 q,
 şabalıd – 180 q,
 baş soğan – 100 q,
 zəfəran – 0,05 q,
 keşniş və şüyüd – 15 q,
 istiot – 0,1 q, duz.

 Hazırlanma qaydası 
Qoyun əti 60–70 qramlıq tikələrə doğranır, duz və istiot vurulub yağda qızardılmış soğan, təmizlənmiş şabalıd, bulyon və zəfəran şirəsi əlavə edib öz buğunda bişirilir. Hazır olmağa 5 dəq. qalmış nar dənələri və ya şirəsi əlavə olunur. Süfrəyə verildikdə üstünə göyərti səpilir.

 Ətli nar qovurma (II) 

 Ərzaqlar 
adambaşına
 300 qr qoyun əti
 30 qr ərinmiş yağ
 50 qr təzə nar
 10 qr şabalıd
 1 baş soğan
 keşniş, zəfəran və tam üçün duz, istiot götürülür.

 Hazırlanma qaydası 
Qoyun əti tikələrə doğranıb qızardılmış tavada yağ içində qızardılır. Sonra yağda qızardılmış soğan və duzlu suda bişirilib, qabığı soyulmuş şabalıd qatılır, bulyon və zəfəran şirəsi tökülür və qapağı kip örtülüb hazır olana qədər öz buğunda bişirilir. Hazır olmasına 5 dəq qalmış buna yetkin nar, yaxud nar şirəsi vurulur. Süfrəyə veriləndə üstünə narın doğranmış göyərti səpilir.

 İstinad 

Kateqoriya:Azərbaycan mətbəxi